

3


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ҪАР СЛУЖБИНЧЕ, РАҪҪЕЙ ФЕДЕРАЦИЙӖН НАЦИ ГВАРДИЙӖН ҪАРӖСЕНЧЕ СЛУЖБӐРА ТӐНӐ ЧУХНЕ ПУҪӖСЕНЕ ХУНӐ (ВИЛНӖ) ҪЫНСЕН ҪЕМЙИСЕН ЧЛЕНӖСЕНЕ ПӖР ХУТЧЕН УКҪА ПАРАССИ ҪИНЧЕН" САККУНӖН 2 СТАТЙИНЕ ТАТА ЧӐВАШ РЕСПУБЛИКИН "РАҪҪЕЙ ФЕДЕРАЦИЙӖН ХӖҪ-ПӐШАЛЛӐ ВӐЙӖСЕМ УМӖНЧЕ ТӐРАКАН ЗАДАЧӐСЕНЕ ПУРНӐҪЛАМА 
ХӐЙСЕН ИРӖКӖПЕ ПУЛӐШАССИ ҪИНЧЕН КАЛАКАН КОНТРАКТ ТУНӐ, РАҪҪЕЙ ФЕДЕРАЦИЙӖН 
ХӖҪ-ПӐШАЛЛӐ ВӐЙӖСЕМ УМӖНЧЕ ТӐРАКАН 
ЗАДАЧӐСЕНЕ ПУРНӐҪЛАМА ПУЛӐШАКАН 
ОРГАНИЗАЦИСЕМПЕ КОНТРАКТ ТУНӐ (ЫТТИ ПРАВО ХУТШӐНӐВӖСЕНЧЕ ТӐНӐ) РАҪҪЕЙ ФЕДЕРАЦИЙӖН ПУҪӖСЕНЕ ХУНӐ (ВИЛНӖ) ГРАЖДАНӖСЕН ҪЕМЙИСЕН ЧЛЕНӖСЕНЕ ПӖР ХУТЧЕН ПАРАКАН УКҪА 
ТӲЛЕВӖ ҪИНЧЕН" САККУНӖН 2 СТАТЙИНЕ 
УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2025 ҫулхи юпа уйӑхӗн 2-мӗшӗнче
йышӑннӑ

1 статья
Чӑваш Республикин "Ҫар службинче, Раҫҫей Федерацийӗн наци гвардийӗн ҫарӗсенче службӑра тӑнӑ чухне пуҫӗсене хунӑ (вилнӗ) ҫынсен ҫемйисен членӗсене пӗр хутчен укҫа парасси ҫинчен" 2022 ҫулхи ака уйӑхӗн 
27-мӗшӗнчи 33 №-лӗ саккунӗн ("Республика" хаҫат, 2022, ҫу уйӑхӗн 5-мӗшӗ, раштав уйӑхӗн 28-мӗшӗ; 2024, чӳк уйӑхӗн 27-мӗшӗ; 2025, ҫӗртме уйӑхӗн 
18-мӗшӗ) 2 статйине ҫакӑн пек улшӑнусем кӗртес:
1) ҫакӑн пек ҫырса улттӑмӗш ҫӗнӗ абзац хушса хурас:
"пуҫне хунӑ (вилнӗ) ҫар ҫыннине вӑл ҫула ҫитиччен пилӗк ҫултан кая мар чӑннипе пӑхса ҫитӗнтернӗ тата пӑхса усранӑ тесе саккунлӑ вӑя кӗнӗ суд йышӑнӑвӗпе ҫирӗплетнӗ ҫын (чӑннипе шутланакан воспитатель);";
2) улттӑмӗш абзаца ҫиччӗмӗш абзац тесе шутлас тата унти "иккӗмӗш–пиллӗкмӗш абзацӗсенче" сӑмахсене "иккӗмӗш–улттӑмӗш абзацӗсенче" сӑмахсемпе улӑштарас;
3) ҫиччӗмӗш абзаца саккӑрмӗш абзац тесе шутлас тата унти "иккӗмӗш–улттӑмӗш абзацӗсенче" сӑмахсене "иккӗмӗш–ҫиччӗмӗш абзацӗсенче" сӑмахсемпе улӑштарас.

2 статья
Чӑваш Республикин "Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама хӑйсен ирӗкӗпе пулӑшасси ҫинчен калакан контракт тунӑ, Раҫҫей Федерацийӗн Хӗҫ-пӑшаллӑ Вӑйӗсем умӗнче тӑракан задачӑсене пурнӑҫлама пулӑшакан организацисемпе контракт тунӑ (ытти право хутшӑнӑвӗсенче тӑнӑ) Раҫҫей Федерацийӗн пуҫӗсене хунӑ (вилнӗ) гражданӗсен ҫемйисен членӗсене пӗр хутчен паракан укҫа тӳлевӗ ҫинчен" 2022 ҫулхи раштав уйӑхӗн 23-мӗшӗнчи 129 №-лӗ саккунӗн ("Республика" хаҫат, 2022, раштав уйӑхӗн 28-мӗшӗ; 2024, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, чӳк уйӑхӗн 27-мӗшӗ; 2025, ҫӗртме уйӑхӗн 18-мӗшӗ) 2 статйине ҫакӑн пек улшӑнусем кӗртес: 
1) ҫакӑн пек ҫырса улттӑмӗш ҫӗнӗ абзац хушса хурас:
"пуҫне хунӑ (вилнӗ) доброволеца вӑл ҫула ҫитиччен пилӗк ҫултан кая мар чӑннипе пӑхса ҫитӗнтернӗ тата пӑхса усранӑ тесе саккунлӑ вӑя кӗнӗ суд йышӑнӑвӗпе ҫирӗплетнӗ ҫын (чӑннипе шутланакан воспитатель);";
2) улттӑмӗш абзаца ҫиччӗмӗш абзац тесе шутлас тата унти "иккӗмӗш–пиллӗкмӗш абзацӗсенче" сӑмахсене "иккӗмӗш–улттӑмӗш абзацӗсенче" сӑмахсемпе улӑштарас;
3) ҫиччӗмӗш абзаца саккӑрмӗш абзац тесе шутлас тата унти "иккӗмӗш–улттӑмӗш абзацӗсенче" сӑмахсене "иккӗмӗш–ҫиччӗмӗш абзацӗсенче" сӑмахсемпе улӑштарас.
3 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

